Врз основа на член 59 од Законот за Народната банка на Република Северна Македонија и Одлуката за утврдување потреба од засновање работен однос бр.04-42761/1 од 18 декември 2024 година, Народната банка на Република Северна Македонија распишува

**ОГЛАС**

**за вработување во Народната банка на Република Северна Македонија**

1.Се утврдува потреба од засновање на работен однос во Народната банка на Република Северна Македонија, на седум (7) извршители на неопределено време и тоа:

- 1 извршител на работното место „помлад аналитичар“ во Рефератот за односи со Европската унија (ЕУ) во Отсекот за меѓународни односи во Кабинетот на гувернерот;

- 1 извршител на работното место „помлад специјалист за односи со јавност почетен II степен“ во Отсекот за комуникации во Кабинетот на гувернерот;

- 1 извршител на работното место „помлад супервизор почетен II степен“ во Отсекот за супервизија во Дирекцијата за заштита на потрошувачите и финансиска едукација;

- 1 извршител на работното место „статистичар за ИТ поддршка во Отсекот за изготвување и објавување екстерни статистики во Дирекцијата за статистика;

- 1 извршител на работното место „помлад статистичар почетен II степен“ во Рефератот за портфолио, директни инвестиции и трговски кредити во Отсекот зa прибирање податоци за екстерни статистики во Дирекцијата за статистика;

- 1 извршител на работното место „систем-инженер“ во Отсекот за поддршка на платните системи во Дирекцијата за ИТ инфраструктура и

- 1 извршител на работното место „помлад правник за управување со човечките ресурси почетен II степен“ во Отсекот регулирање на права и обврски од работен однос во Дирекцијата за управување со човечките ресурси.

2.Кандидатите за работните места од точка 1, треба да ги исполнуваат следните општи услови за засновање работен однос, утврдени во Колективниот договор на ниво на Народната банка на Република Македонија: да се државјани на Република Северна Македонија, да се полнолетни, да имаат општа здравствена способност за работното место и да не им е изречена казна забрана за вршење професија, дејност или должност.

3.Покрај општите услови за засновање работен однос утврдени во Колективниот договор на ниво на Народната банка на Република Македонија, кандидатите треба да ги исполнуваат и следните посебни услови:

- за работното место „помлад аналитичар“ во Рефератот за односи со Европската унија (ЕУ) во Отсекот за меѓународни односи во Кабинетот на гувернерот, да имаат завршено факултет од областа на економските, правните, општествените, хуманистичките науки или факултет од областа на јавната управа и администрацијата со најмалку 180 ЕКТС кредити (VIБ), да имаат работен стаж најмалку 1 година стекнат по завршување на високото образование, да имаат познавање на англиски јазик и работа со компјутер и познавања од областа на работењето на Народната банка.

Кандидатите за работното место од оваа алинеја ќе бидат тестирани за нивното познавање на процесот за пристапување кон Европската Унија, поглавјата во коишто се вклучени централните банки на земјите кандидати, правната и организациската поставеност, активностите и политиките на Европската Унија и нејзините институции, пред се на Европската централна банка.

- за работното место „помлад специјалист за односи со јавност почетен II степен“ во Отсекот за комуникации во Кабинетот на гувернерот, да имаат завршено факултет од областа на општествените или хуманистичките науки со најмалку 180 ЕКТС кредити (VIБ), да имаат работен стаж најмалку 1 година стекнат по завршување на високото образование, да имаат познавање на англиски јазик, работа со компјутер и познавања од областа на работењето на Народната банка.

Кандидатите за работното место од оваа алинеја ќе бидат тестирани за нивните стручни знаења во областа на комуникација со јавноста и познавање на работењето на Народната банка.

- за работното место „помлад супервизор почетен II степен“ во Отсекот за супервизија во Дирекцијата за заштита на потрошувачите и финансиска едукација, да имаат завршено факултет од областа на економските или правните науки, со најмалку 180 ЕКТС кредити (VIБ), да имаат работен стаж најмалку 1 година стекнат по завршување на високото образование, да имаат познавање од законската и подзаконската регулатива од доменот на заштита на потрошувачите, банкарството и банкарската супервизија, познавање на англиски јазик, познавање на работа со компјутер и познавање од областа на работењето на Народната банка.

Кандидатите за работното место од оваа алинеја ќе бидат тестирани за нивните стручни знаења од областа на работењето на Народната банка, законската и подзаконската регулатива од доменот на заштита на потрошувачите, банкарството, банкарската супервизија и англиски јазик.

- за работното место „статистичар за ИТ поддршка во Отсекот за изготвување и објавување екстерни статистики во Дирекцијата за статистика, да имаат завршено факултет од областа на информатичките или математичките науки со најмалку 180 ЕКТС кредити (VIБ), да имаат работен стаж најмалку 2 години стекнат по завршување на високото образование, да имаат познавање на англиски јазик, работа со компјутер и познавања од областа на работењето на Народната банка.

Кандидатите за работното место од оваа алинеја ќе бидат тестирани за нивните познавања на работа со компјутер (Microsoft развојна околина, работа со бази на податоци MS SQL сервер и работа со склад на податоци и бизнис интелигенција).

- за работното место „помлад статистичар почетен II степен“ во Рефератот за портфолио, директни инвестиции и трговски кредити во Отсекот зa прибирање податоци за екстерни статистики во Дирекцијата за статистика, да имаат завршено факултет од областа на економските науки со најмалку 180 ЕКТС кредити (VIБ), да имаат работен стаж најмалку 1 година стекнат по завршување на високото образование, да имаат познавање на англиски јазик, работа со компјутер и познавања од областа на работењето на Народната банка.

Кандидатите за работното место од оваа алинеја ќе бидат тестирани за нивните познавања од областа на работењето на Народната банка.

- за работното место „систем-инженер“ во Отсекот за поддршка на платните системи во Дирекцијата за ИТ инфраструктура, да имаат завршено факултет од областа на техничко-технолошките или информатичките науки, да имаат работен стаж најмалку 2 години стекнат по завршување на високото образование, да имаат познавање на платниот промет во земјата, познавање на ИТ хардвер, Microsoft Windows Server архитектура, TCP/IP LAN и WAN технологии, Cisco IOS, рутирање (routing), switching, VPN-и и заштитни ѕидови (firewalls), SAN технологии и RAID архитектури, системи за управување со бази на податоци (Oracle и Microsoft SQL Server), PKI инфраструктура, SWIFT архитектура и инфраструктура, одлично познавање на англиски јазик и познавања од областа на работењето на Народната банка.

Кандидатите за работното место од оваа алинеја ќе бидат тестирани за нивните познавања од областа на платниот промет во земјата, познавање на ИТ хардвер, Microsoft Windows Server архитектура, TCP/IP LAN и WAN технологии, Cisco IOS, рутирање (routing), switching, VPN-и и заштитни ѕидови (firewalls), SAN технологии и RAID архитектури, системи за управување со бази на податоци (Oracle и Microsoft SQL Server), PKI инфраструктура, SWIFT архитектура и инфраструктура.

- за работното место „помлад правник за управување со човечките ресурси почетен II степен“ во Отсекот за регулирање на права и обврски од работен однос во Дирекцијата за управување со човечките ресурси, да имаат завршено факултет од областа на правните науки со најмалку 180 ЕКТС кредити (VIБ), да имаат работен стаж најмалку 1 година стекнат по завршување на високото образование, да имаат познавање на англиски јазик, работа со компјутер и познавања од областа на работењето на Народната банка.

Кандидатите за работното место од оваа алинеја ќе бидат тестирани за нивните стручни знаења од областа на трудовото право.

4.Кандидатите за работните места од точка 1 треба да достават:

* пријава и изјава за согласност за обработка на лични податоци;
* кратка биографија на македонски јазик или на македонски и албански јазик, за кандидатите припадници на албанската заедница;
* препораки за професионално искуство и меѓучовечки односи од претходните и тековните работодавачи доколку имаат;
* доказ за државјанство издаден од надлежниот орган на Република Северна Македонија;
* потврда од надлежен орган (Централен регистар на Република Северна Македонија или надлежен суд) којашто изречно ќе гласи дека на лицето не му е изречена казна, забрана за вршење професија, дејност или должност, не постара од шест месеци пред денот на поднесувањето на пријавата (други потврди коишто нема да гласат согласно со наведеното, нема да се прифаќаат);
* диплома или уверение за завршено образование;
* доказ за работен стаж задолжително од Фондот за пензиското и инвалидското осигурување на Република Северна Македонија (други потврди од Агенцијата за вработување нема да се прифаќаат);
* кандидатите за работните места од точка 1, алинеја 1, 2, 4, 5, 6 и 7 треба да достават доказ за познавање на англиски јазик (уверение, потврда, друг документ, или свидетелство од образовна институција како доказ дека се учело англиски јазик) и
* кандидатите за работните места од точка 1, алинеја 1, 2, 3, 5 и 7 треба да достават доказ за работа со компјутер (уверение, потврда, друг документ, или свидетелство од образовна институција како доказ дека се учело работа со компјутери).

Сите докази може да бидат доставени во копија.

5.Работното време во работната недела за работните места од точка 1 алинеја 1, 2, 3, 4 и 5 изнесува 8 часа дневно, а започнува помеѓу 8,00 и 9,00 часот и завршува помеѓу 16,00 и 17,00 часот.

Работното време во работната недела за работното место од точка 1 алинеја 6 изнесува 8 часа дневно, а работата се одвива во смени според распоред, помеѓу 7,00 и 21,00 часот.

6.Во согласност со Колективниот договор на ниво на Народната банка, со кандидатите кои ќе засноваат работен однос на работните места од точка 1, кои за првпат склучуваат договор за вработување со Народната банка, ќе се склучи договор за вработување на неопределено време со вршење пробна работа во времетраење од 1 месец.

7.Висината на основната (нето) плата за работното место од точка 1 алинеја 1 изнесува 53.835,00 денари, додека за време на пробната работа висината на основната (нето) плата изнесува 50% од основната (нето) плата, односно 27.394,00 денари.

Висината на основната (нето) плата за работните места од точка 1 алинеја 2, 3, 5 и 7 изнесува 44.306,00 денари, додека за време на пробната работа висината на основната (нето) плата изнесува 50% од основната (нето) плата, односно 22.638,00 денари.

Висината на основната (нето) плата за работното место од точка 1 алинеја 4 изнесува 60.141,00 денари, додека за време на пробната работа висината на основната (нето) плата изнесува 50% од основната (нето) плата, односно 30.556,00 денари.

Висината на основната (нето) плата за работното место од точка 1 алинеја 6 изнесува 64.015,00 денари, додека за време на пробната работа висината на основната (нето) плата изнесува 50% од основната (нето) плата, односно 32.845,00 денари.

9. Рокот за доставување на документите изнесува 7 работни дена, сметано од наредниот ден од денот на објавувањето на огласот.

10. Изборот на работниците кои ќе засноваат работен однос во Народната банка ќе се изврши во рок од 45 дена по истекот на рокот за пријавување.

11. Ненавремената и некомплетната документација нема да биде разгледувана.

12. Пријавата и Изјавата за согласност за обработка на личните податоци[[1]](#footnote-1) се објавени на интернет-страницата на Народната банка на Република Северна Македонија.

Бараните документи да се достават до Архивата на Народната банка на Република Северна Македонија на бул. „Кузман Јосифовски-Питу“ бр. 1, Скопје.

**Народна банка на Република Северна Македонија**

1. Народната банка може да контактира со претходните и со тековните работодавачи за професионалното искуство на кандидатите и за нивните меѓучовечки односи. [↑](#footnote-ref-1)